Efter skovkredsmøderne om Danmarks nationale skovprogram - Dansk Skovforening
Du er her: Hjem / Nyheder / Efter skovkredsmøderne om Danmarks nationale skovprogram
Skovprogrammet skal indeholde konkrete initiativer til sikring af bæredygtig økonomi i skovbruget – uden dræbende administrative krav.
Skovprogrammet skal anerkende vigtigheden af øget træproduktion og øget træforbrug i Danmark – som led i en grøn omstilling og som middel til en fossilfri fremtid.
Skovprogrammet skal anerkende at Træ Til Energis skovdyrkningsmodel (dobbelt plantetal med udtag af energitræ efter 20 år) er attraktiv både for samfundets energiforsyning, klimapolitik og langsigtede selvforsyning med gavntræ – og uden omkostninger for natur- og oplevelsesværdier. Samtidig skal skovprogrammet anerkende at modellen forudsætter at skovejerne får begrundet tro på afsætningen af energitræ om 20 år for at være motiverede til den ekstra investering i træplantning nu.
Skovprogrammet skal anerkende vigtigheden af opbygning af tillid, samarbejde, frivillighed og respekt for ejendomsretten – for at motivere ejerne til at skabe værdier for naturen (fx biodiversitet) og friluftslivet.
Skovprogrammet skal anerkende nødvendigheden af overensstemmelse mellem Danmarks officielle skovpolitik og den reelle skovpolitik som ofte føres uden for Miljøministeriet – fx i Fødevareministeriet, Klima-, Energi- og Bygningsministeriet, Skatteministeriet og Finansministeriet. Det er afgørende for at sikre skovene imod skadelige hovsa-effekter fra andre politikområder.
Prisstatistik for januar 2014 Stormfaldsordning ventes klar inden påske